สวัสดีค่ะ หนูมีเพศสัมพันธ์เมื่อวันที่10ตอนนั้นหนูใช้ถุงยางและกินยาคุมฉุกเฉินด้วย มาวันที่22 ประจำเดือนหนูมาวันแรกเป็นสีนํ้าตาลไม่มีกลิ่นไม่ปวดท้องแต่พอผ่านไปซักครึ่งวันประจำเดือนก็เป็นสีปกติและเมื่อวานก่อนจะนอนหนูปวดท้องข้างขวาแบบนี้มีสิทธิ์ท้องไหมคะหนูกังวลมากเลยค่ะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%จริงๆแล้วถ้าใส่ถุงยางถูกต้อง ใส่ตลอด ไม่ได้มีความจำเป็นต้องใช้ยาคุมฉุกเฉินตามไปอีก โดยยาคุมฉุกเฉินแม้จะช่วยลดโอกาสการตั้งครรภ์แต่ก็มีโอกาสเกิดผลข้างเคียงเช่นเลือดออกผิดปกติทางช่องคลอด หรือทำให้ประจำเดือนมาคลาดเคลื่อนไปได้ โดยเลือดออกผิดปกติอาจเกิดตามมาที่ประมาณ 1-2 สัปดาห์หลังใช้ยา ส่วนประจำเดือนที่คลาดเคลื่อนไปนั้นจะไม่เกิน 35 วันจากรอบก่อนตอนนี้ให้สังเกตอาการต่างๆ และสังเกตรอบเดือนที่ควรมาตามรอบอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ